CELEX: 62009CJ0549
Language: bg
Date: 2011-10-20
Title: Решение на Съда (шести състав) от 20 октомври 2011 г. # Европейска комисия срещу Френска република. # Неизпълнение на задължения от държава членка - Държавни помощи - Помощи, предоставени на лицата, отглеждащи аквакултури, и на рибарите - Решение, с което тези помощи се обявяват за несъвместими с общия пазар - Задължение за незабавно възстановяване на помощи, обявени за неправомерни и несъвместими, и задължение за уведомяване на Комисията - Неизпълнение - Абсолютна невъзможност за изпълнение. # Дело C-549/09.

Решение на Съда (шести състав) от 20 октомври 2011 г. — Комисия/Франция
      (Дело C‑549/09)
      „Неизпълнение на задължения от държава членка — Държавни помощи — Помощи, предоставени на лицата, отглеждащи аквакултури, и на рибарите — Решение, с което тези помощи се обявяват за несъвместими с общия пазар — Задължение за незабавно възстановяване на помощите, обявени за неправомерни и несъвместими, и задължение за уведомяване на
         Комисията — Неизпълнение — Абсолютна невъзможност за изпълнение“
      
      1.                     Помощи, предоставяни от държавите — Възстановяване на неправомерна помощ — Задължение — Задължение за незабавно и ефективно
            изпълнение на решението на Комисията (член 108, параграф 2 ДФЕС и член 288 ДФЕС;член 14, параграф 3 от Регламент № 659/1999
            на Съвета) (вж. точки 26—29 и 31)
      2.                     Иск за установяване на неизпълнение на задължения — Неизпълнение на задължението за възстановяване на неправомерните помощи —
            Правни основания за защита — Абсолютна невъзможност за изпълнение — Критерии за преценка — Трудности при изпълнението — Задължение
            за държавата членка да предприеме ефективни действия пред въпросните предприятия и да предложи на Комисията алтернативни решения,
            позволяващи да се преодолеят подобни трудности — Трудност при идентифицирането на получателите, която не е основание за неизпълнението
            на решението на Комисията (член 108, параграф 2 ДФЕС; член 14, параграф 3 от Регламент № 659/1999 на Съвета) (вж. точки 33,
            34 и 39)
      3.                     Иск за установяване на неизпълнение на задължения — Неспазване на решение на Комисията, свързано с държавна помощ — Правни
            основания за защита — Поставяне под въпрос на законосъобразността на решението — Недопустимост (вж. точка 43)
      Предмет 
      
         
               Неизпълнение на задължения от държава членка — Неприемане в предвидения срок на необходимите мерки за съобразяване с Решение
                  2005/239/ЕО на Комисията от 14 юли 2004 година относно някои помощи, които Франция предоставя в полза на лицата, отглеждащи
                  аквакултури, и на рибарите (ОВ L 74, 2005 г., стр. 49) — Задължение за незабавно възстановяване на помощите, обявени за неправомерни
                  и несъвместими с общия пазар, и задължение за уведомяване на Комисията
               
            Диспозитив 
      
         
                  1)
               
               
                  
               
               
                  	Като не е привела в изпълнение в предвидения срок Решение 2005/239/ЕО на Комисията от 14 юли 2004 година относно някои помощи,
                     които Франция предоставя в полза на лицата, отглеждащи аквакултури, и на рибарите, възстановявайки от получателите помощите,
                     обявени с членове 2 и 3 от това решение за незаконни и несъвместими с общия пазар, Френската република не е изпълнила задълженията
                     си по член 288, четвърта алинея ДФЕС и член 4 от посоченото решение. 
                  
               
            
         
                  2)
               
               
                  
               
               
                  	Осъжда Френската република да заплати съдебните разноски.